Document ID: /roh_data/filtered/fineweb-2-filterrobots_roh.jsonl.gz/66038

L'eroport da Turitg ha decis da betg pli sustegnair partidas cun donaziuns en l'avegnir. Ils ultims mais è l'eroport vegnì crititgà bravamain pervi da sia pratica da donaziuns – surtut perquai ch'i vegn actualmain discutà davart prolungaziuns da las pistas.
Nagins daners per partidas verd-sanestras
L'entschatta da questa stad èsi vegnì public che l'eroport da Turitg paja dapi onns daners a partidas. Talas persunas cun passa 15 mandats en il Cussegl chantunal survegnan annualmain 40'000 francs, pitschnas 20'000 francs. Durant ils onns d'elecziun è la summa vegnida redublada. En quest connex han ins resguardà partidas che sa distinguan sco plazza aviatica «cumpetitiva». Las partidas verd-sanestras ch'opponan ad ina prolungaziun e n'han betg survegnì donaziuns numnan las donaziuns «mafiusas».
La plazza aviatica haja prendì la discussiun publica per examinar la pratica da donaziun da l'interpresa, ha communitgà glindesdi la plazza aviatica. Cun quai tegnia il cussegl administrativ quint dal fatg che l'enclegientscha generala da la corporate governance saja sa midada.